“Hattoki syomkadan ham ketganman”. Asal Shodiyeva rejissor bilan kelisha olmay suratga olish maydonchasidan ketib qolgani haqida gapirib berdi (video)

Aktrisa Asal Shodiyeva “Daryo” internet-nashri uchun eksklyuziv intervyu berdi. Intervyuni jurnalist Feruz Muhammad uyushtirdi.

Aktrisa baqir-chaqir orasidan kelib chiqqan xafagarchilik tufayli suratga olish maydonchasidan ketib qolgani, keyinroq esa o‘sha jamoa bilan qadrdon bo‘lib ketgani haqida gapirib berdi.

Ham aktyor, ham rejissor Sanjar Shodiyev insoniy tomonlama ham juda yaxshi inson. Ular rejissorlik qilgan “Qalb ko‘zi” hamda “Jigarbandim” deb nomlangan filmlarda suratga tushganman. “Qalb ko‘zi” filmida ular bilan chiqisha olmaganmiz, hattoki syomkadan ham ketganman, xafa bo‘lganman, shu baqir-chaqir orasidan kelib chiqqan xafagarchilik bo‘lgan. Keyinchalik juda ham qadrdor, yaxshi do‘st bo‘lib ketganmiz. Chunki bunaqa tushunmovchiliklar baribir ish jarayonida bo‘ladi, men yosh bo‘lganman, ularning jahli chiqib turgan bo‘lishi mumkin.
Asal Shodiyeva, aktrisa